Document ID: /roh_data/filtered/fineweb-2-filterrobots_roh.jsonl.gz/45359

In mussavia è insatge nizzaivel. Tgi na vul betg pli gugent arrivar en il dretg lieu che ir a perder? Mintga participant en il traffic modern – schizunt mintga pedun che va per las vias e pitgognas – è engraziaivel per signalisaziuns exactas.
Dapi cura datti insumma pals e pitgas e pilasters cun tablas e paliets e mauns che mussan a nus la via ed inditgeschan la distanza? I dat gie era mussavias religius e morals che vulan metter nus sin il dretg binari per la vita terrestra e la vita perpetna. Nus dain in'egliada sin quest fenomen.
Pli baud navigavan ins suenter las stailas. Oz cun agid da satellits. Mo è il GPS ch'inditgescha sin il centimeter nua ch'ins sa chatta il mussavia il pli impurtant?